CELEX: C2007/211/39
Language: da
Date: 2007-09-08 00:00:00
Title: Sag C-303/07: Anmodning om præjudiciel afgørelse indgivet af Korkein hallinto-oikeus (Finland) den 29. juni 2007 — Aberdeen Property Fininvest Alpha Oy

8.9.2007   
            
            
               DA
            
            
               Den Europæiske Unions Tidende
            
            
               C 211/21
            
         Anmodning om præjudiciel afgørelse indgivet af Korkein hallinto-oikeus (Finland) den 29. juni 2007 — Aberdeen Property Fininvest Alpha Oy
   (Sag C-303/07)
   (2007/C 211/39)
   Processprog: finsk
   Den forelæggende ret
   Korkein hallinto-oikeus
   Parter i hovedsagen
   
      Sagsøger: Aberdeen Property Fininvest Alpha Oy
   
      Sagsøgt: Uudenmaan verovirasto ja Helsingin kaupunki (Skattedirektoratet i Uudenmaa og byen Helsinki)
   Præjudicielle spørgsmål
   Skal artikel 43 og artikel 48 samt artikel 56 og artikel 58 i traktaten om oprettelse af Det Europæiske Fællesskab fortolkes således, at et aktieselskab eller en investeringsfond, der er oprettet i overensstemmelse med finsk lovgivning, og et SICAV-selskab, der er oprettet i overensstemmelse med luxembourgsk lovgivning, for at sikre gennemførelsen af de grundlæggende frihedsrettigheder i de nævnte artikler skal betragtes som sammenlignelige, uanset at en virksomhedsform, der fuldstændig svarer til et SICAV-selskab, ikke kendes i finsk lovgivning, når det herved tages i betragtning, at et SICAV-selskab, der er et selskab i henhold til luxembourgsk lovgivning, ikke nævnes i fortegnelsen over de selskaber, der er omfattet af artikel 2, litra a), i direktiv 90/435/EØF (1), som den finske kildeskattelovgivning, der finder anvendelse i denne sag, er i overensstemmelse med, samt at et SICAV-selskab i henhold til Luxembourgs nationale skattelovgivning er fritaget for indkomstskat? Er det under disse omstændigheder i strid med de nævnte artikler i traktaten, at et SICAV-selskab med hjemsted i Luxembourg som udbyttemodtager ikke er fritaget for kildeskat, der i Finland opkræves af udbytte?
   
      (1)  Rådets direktiv 90/435/EØF af 23.7.1990 om en fælles beskatningsordning for moder- og datterselskaber fra forskellige medlemsstater (EFT L 225, s. 6).